Archivu de la categoría ‘Android’
#000000
Android va habilitar los códigos de 3 lletres
#000001
Android va habilitar los códigos de 3 lletres. (ISO 639-2) Como sabíemos, el sistema Android de Google nun permitía trabayar con códigos de 3 lletres, colo que llingües como l’asturianu (“ast“) nun yeren “traducibles” nel proyeutu, por nun entrar dientro del sistema de xestión de recursos.
#000002
Android acaba notificar y poner solución a esti tema, nel que tanto Softastur como Softcatalà taben interesaos, (y munches otres llingües, como’l Bhōjapurī , con 40 millones de falantes). Nun se sabe si va ser na versión 4.5 ó 5.0.x.. pero ser, va selo. Colo que vamos en camín.
#000003
Poder usar el propiu propiu códigu (“ast”) ye perimportante porque esto identifícate realmente como llingua de cara al mundu. Y esto ye lo que va a pasar con esta decisión. Yá vos cuntamos delles vegaes la importancia d’usar un restolador web n’asturianu, que t’identifique na rede como usuariu de la llingua “ast”. [ Cada asturfalante qu’usa un restolador web en castellanu, fai un -2 a la llingua asturiana, porque necesítense 2 persones pa contrarrestar a esi usuariu “castellanu” (+1 pa empatar, y +1 pa rebasalu) ]
#000004
Pasu a pasu, facemos camín. 😉
#000005
How to build and generate a new locale for icu4c in Android
#000007
La llingua asturiana nun tien locale válidu p’Android. Tien un locale, baxo códigu ‘ast‘, pero esti nun ye válidu por tener 3 lletres, yá qu’el funcionamientu d’Android namái-y permite funcionar con códigos de 2 lletres. Por ello de hai de trabayar baxo otru códigu válidu, pero hai que xeneralu: El locale escoyíu ye el es_XA, por razones varies, pero les fundamentales son que
#000008
2) al ser es_ , toles aplicaciones que nun tean n’asturianu, van salir en castellanu, faciendo más cenciella la vida al asturfalante que nun sepa inglés.
#000009
3) _XA ye un recursu válidu pa definir rexones nueves. Por poner un exemplu, Kosovo (non reconocíu entá por dellos estaos), usa el códigu de país _XK. El códigu _XA permite a la llingua asturiana identificase como rexón/país válidu.
#000010
Android usa los locales direutamente de la información qu’obtién de ICU. Al compilar Android, los ficheros .dat de los locale nun se compilen, sinón que s’usen como tán. Nel casu que ICU incluya el locale ‘ast’, ésti nun diba ser válidu polo desplicao más arriba. Ye por ello, qu’hai de xenerar un locale nuevu. Los ficheros nos que tán los locales son:
#000011
El más importante ye icudtXXl-default.dat
#000012
Habrá Android en llingua asturiana
#000015
Tres les primeres pruebes, y dempués d’un añu lluchando pol proyeutu, Softastur acaba recibir el OK, y dase asina’l primer pasu pa poder tener cualquier teléfonu d’Android n’asturianu.
#000017
Éstes son les primeres imáxenes
#000018
Remanar presentaciones de LibreOffice dende un móvil.
#000020
Fai unos díes qu’acaba d’espublizase LibreOffice 4, con grandes meyores d’usabilidá. Ente les más importantes, la posibilidá d’introducir comentarios nos ficheros de testu, compatibilidá con formatos rtf y docx , cambeos visuales como l’usu de “Personas” de Firefox, pero la más prestosa de toes, ye la que voi tratar nesti post: la posibilidá de remanar una presentación de diapositives fecha en Impress, usando’l nuestru smartphone por control remotu. Sicasí, tengo que dicivos que magar que taba incluyida en LibreOffice 4, un cambéu de última hora fizo que namái dispongan d’ella los que usen la version DEV (desendolcadores). El restu, vais tener qu’esperar a la 4.0.1 😉
#000021
Güei vamos ver cómo instalar LINE n’Ubuntu. Lo primero ye desplicar qué ye LINE: ye una app de mensaxería nel intre pa móviles (smartphones), competidora direuta de Whatsapp, que tamién permite facer llamaes de vozIP y tien munches más funciones que la so rival. Lo meyor de too: ta disponible p’Android, iOS, y tamién pue usase dende’l ordenador de sobremesa: PC y Mac
#000023
Esti ye’l tecláu pa Llingua Asturiana n’Android (en fase beta)
#000026
Al camín qu’entá-yos queda por andar a les nueses lletres más queríes, la ḥ y la ḷḷ (lletra y dígrafu respectivamente), ya-y queda un pocoñín menos p’acabase. Pero aínda ye abegoso pa un usuariu, poder usar estes lletres dende un tecláu. Podría resumilo diciendo que, si la llingua asturiana tuviere’l mesmu respaldu que’l restu de les llingües esto nun pasaba. Y toi falando dende’l nivel institucional... nel que llevamos 30 años perdíos. La cosa ta cambiando, y agora, adulces, el mundu (teunolóxicu) decátase de que nun requexu del mundu hai una llingua qu’esiste, que tien “presencia” na rede, y que necesita ferramientes como’l restu de les llingües (cuesta imaxinar al Català ensin la so “ç“). Asturies ye un ‘rara avis‘ nesti casu, de les nueses lletres, nin mú. ¿Crees que’l gobiernu asturianu, al que-y tas pagando, esmolezse por esti fechu?
#000027
Asina que los asturfalantes vense nuna cruciada escontra gobiernos y teunoloxía: El mundu nun sabe qu’esistimos, y el gobiernu quier que’l mundu siga ensin saber qu’esistimos. Esto traduzse en que teunolóxicamente ye difícil facese oyir ente tantes llingües “qu’esisten”, cuando la nuestra “nun esiste” y el gobiernu namás da subvenciones pa facer “La Oreja Verde”. Y nun digamos lo difícil que ye pegase sólo a nivel “d’Asociación pro-llingua” escontra multinacionales del Software.
#000028
Si cuando escribo Ḥ ḥ Ḷ y ḷ ves bien les nueses lletres, eso ye bona noticia y quier dicir que les coses tán cambiando pa bien. Si pol contrariu, ves cuadraos o cares riéndose, (toi falando de PC’s, non de Smartphones) sabrás de lo que toi falando. El navegador llibre Firefox, amuesa correutamente les nueses lletres. Nel casu de los Smartphones, queda camín por recorrer, y en munchos casos el resultáu depende d’una multinacional, non sólo del navegador, pero al tiempu.
#000029
Ta mui bien que (yá) puedas ver correutamente la ḷḷ y la ḥ , pero... ¿cómo faes pa escribiles? ¿Copy+paste? La llingua asturiana usa un alfabetu con signos diacríticos QUE TIENEN que poder escribise con facilidá dende un tecláu. Copy+paste ó ‘U+1E25’ – ‘U+1E37’ nun son soluciones. Esti ye’l siguiente pasu: un tecláu adautáu a les carauterístiques del usuariu asturfalante. Hai cientos de teclaos distintos: pal Chinu, pal Bosniu, pal Feroés... etc
#000030
Ubuntu foi el primer sistema operativu qu’incluyó les nueses lletres nun tecláu. 😀 Una vuelta más, demuéstrase que’l Software llibre ta pa sirvir a la xente y non a los intereses económicos de les empreses qu’aten a la xente.
#000031
Y nel casu de los Smartphones, yá veis nel videu del entamu que paez que la cosa muévese. A ver si pasu ente pasu, facemos ente toos normal lo que tien que ser normal.
#000032
Saludos a toos, (menos a los políticos cazurriles, que son el cáncer d’esti pueblu)
#000033
Bones a toos. Nesti tutorial vamos deprender cómo se pue personalizar el nuesu Android. Nós, non sólo vamos personalizalu, sinón tamién asturianizalu. Partimos d’un Escritoriu clásicu d’Android, como pue ser ésti (click pa ver grande):
#000036
y vamos llegar a ésti:
#000037
Equí vense meyor les diferencies: Los testos tán en llingua asturiana. 😀 Los iconos son personalizaos; el Dock (la barra d’abaxo) cambia d’aspeutu y pasa de 4 aplicaciones a 5... L’efeutu “planu” pasa a ser un cubu (hai munchos más efeutos pa escoyer), etc. 😀
#000038
Si quies tener esti “escritoriu”, sigui lleendo. Lo primero ye descarganos les aplicaciones dende’l market:
#000039
Un LAUNCHER, ye un LLANZADOR d’aplicaciones. Android tien uno por defeutu, que nun se pue cambiar, y por eso vamos a instalar el GO LAUNCHER EX. Ésti va dexanos editar los iconos, los testos, y dar efeutos gráficos al nuesu escritoriu. ¿Pa qué ye el HOME SWITCHER? Pues pa cambiar de LLANZADOR cuando cansemos d’esti... o cenciellamente, volver al orixinal. Cuando tengamos les dos aplicaciones instalaes.
#000040
Y vamos llevando les nueses aplicaciones al escritoriu principal. ¿Cómo? Bien cenciello. Fixáivos nel iconu “Reloj”. Tocamos y caltenémoslu primíu, arrastrámoslu abaxo (onde l’iconu de la casa) y pasa lo siguiente:
#000042
Podemos llevalu a cualquiera de les pantalles que tengamos definíes. D’esta miente, vamos faciéndolo con toles aplicaciones que queramos hasta tener un bon númberu d’elles.
#000043
Pa RENOMAR los iconos a Llingua Asturiana. Calcamos sobre cualquier de los iconos (calteniendo), y saldrános la opción “Renombrar” 😀 Y pa camudar un iconu por otru más prestosu: Facemos lo mesmo pero na opción “Reemplazar” 😀
#000044
Agora vamos a personalizar la PRESENTACIÓN, y el DOCK. Pa la presentación vamos a poner el “Efeutu Cubu” Calcamos na tecla “Menú” del nuesu smartphone, “Preferencias–>Presentación“. Y ponemos esta configuración:
#000045
IMPORTANTE. Un “cubu” tien 4 cares 😀 Ye por ello, que tienes qu’asegurate de que tienes “4 pantalles” d’escritoriu. ¿Cómo? Botón “Menú”–>”Edit” y ehí amiestes o quites pantalles hasta tener 4 😀
#000046
El DOCK. Ye la barra d’abaxo con 5 iconos. Pa tenela como yo calcamos na tecla “Menú” del nuesu smartphone, “Preferencias–>Dock“. Y ponemos esta configuración:
#000047
Y pista. Lo demás, déxovos a vosotros que probéis les muuuuuunches opciones y efeutos. Si me dexé daqué importante o nun s’entiende dalgún puntu, yá sabes, a los comentarios 😉
#000048